section_heading: Religija
paragraph_text: Rimokatolička župa Gaoth Dobhaira ima četiri crkve: Teach Pobal Mhuire (sv. Marije) u Na Doirí Beagau (sagrađena 1972. godine, nakon što je stara crkvica višestruko poplavljena), Teach Pobail an Chroí Naofa (sv. Srca) u Dún Lúicheu (sagrađena 1893. godine), Teach Pobail Naomh Pádraig (sv. Patrika) u Mín Uí Bhaoillu (sagrađena 1938. godine) i Séipéal Cholucille (sv. Kolumba, jednoga od dvanaest apostola Irske) u Cnoc Folai (sagrađena 1933. godine). Jedina protestantska kapelica u Gaoth Dobhairu je kapelica sv. Patrika u An Bun Beagu.